
AIŠKINAMASIS RAŠTAS

DĖL LIETUVOS RESPUBLIKOS 
ŽEMĖS REFORMOS ĮSTATYMO 7, 9, 20 STRAIPSNIŲ PAKEITIMO ĮSTATYMO
PROJEKTO
1. Projekto rengimą paskatinusios priežastys, pirminiai jo siūlytojai ir asmenys, dalyvavę rengiant ar tobulinant projektą

Lietuvos Respublikos žemės reformos įstatymo (toliau – Įstatymas) 7, 9, 20 straipsnių pakeitimo įstatymo projektas (toliau – Įstatymo projektas) parengtas kartu su Lietuvos Respublikos teritorijų planavimo įstatymo pakeitimo įstatymo projektu. 
2. Parengto projekto tikslai ir uždaviniai
Įstatymo projektu siekiama Lietuvos Respublikos žemės reformos įstatymo nuostatas suderinti su Lietuvos Respublikos teritorijų planavimo įstatymo pakeitimo įstatymo projekto nuostatomis. 


3. Kaip šiuo metu yra teisiškai reglamentuojami įstatymo projekte aptarti klausimai

Lietuvos Respublikos teritorijų planavimo įstatymo pakeitimo įstatymo projektu keičiama teritorijų planavimo dokumentų sistema, įtvirtinant vieną teritorijų planavimo lygmenų rūšį ir nustatant dvi teritorijų planavimo dokumentų rūšis: kompleksinio teritorijų planavimo dokumentai ir specialiojo teritorijų planavimo dokumentai. Specialiojo teritorijų planavimo dokumentams priskiriami specialiojo teritorijų planavimo žemėtvarkos dokumentai: žemėtvarkos schemos, kaimo plėtros žemėtvarkos projektai, žemės konsolidacijos projektai.

4. Kokios numatomos naujos teisinio reglamentavimo nuostatos, naujai reglamentuotų klausimų teigiamos savybės ir kokių teigiamų rezultatų laukiama 

Įstatymo projektu siūloma:


– teritorijų planavimo dokumentams nepriskirti žemės valdos projektų (žemės sklypų formavimo ir pertvarkymo projektų, žemės reformos žemėtvarkos projektų ir žemės paėmimo visuomenės poreikiams projektų).
5. Galimos neigiamos įstatymo priėmimo pasekmės ir kokių priemonių reikėtų imtis, kad tokių pasekmių būtų išvengta

Priėmus teikiamą įstatymo projektą neigiamų pasekmių nenumatoma.
6. Kokią įtaką įstatymas turės kriminogeninei situacijai, korupcijai

Įstatymas kriminogeninei situacijai ir korupcijai įtakos neturės.
7. Kaip įstatymo įgyvendinimas atsilieps verslo sąlygoms ir jo plėtrai

Įstatymo projektas verslo sąlygoms ir jo plėtrai įtakos neturė.
8. Ar įstatymo projektas parengtas laikantis Valstybinės kalbos, Įstatymų ir kitų teisės norminių aktų rengimo tvarkos įstatymų reikalavimų ir atitinka bendrinės lietuvių kalbos normas, o projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka

Įstatymo projektas parengtas, laikantis Lietuvos Respublikos valstybinės kalbos įstatymo ir Lietuvos Respublikos įstatymų ir kitų teisės norminių aktų rengimo tvarkos įstatymo reikalavimų, atitinka bendrinės lietuvių kalbos normas. Įstatymo projekte naujos sąvokos ir jas įvardijantys terminai nenustatomi, todėl nebuvo vertinami Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka.

9. Ar įstatymo projektas atitinka Europos žmogaus teisių ir pagrindinių laisvių apsaugos konvencijos nuostatas bei Europos Sąjungos dokumentus

Įstatymo projektas neprieštarauja Europos žmogaus teisių ir pagrindinių laisvių apsaugos konvencijos nuostatoms, Europos Sąjungos teisei. 

10. Kiek biudžeto lėšų pareikalaus ar leis sutaupyti įstatymo įgyvendinimas (pateikiami įvertinimai artimiausiems metams ir tolesnei ateičiai)

Įstatymo įgyvendinimas įtakos valstybės ir savivaldybių biudžetams neturės.
11. Įstatymo projekto rengimo metu gauti specialistų vertinimai ir išvados

Įstatymo projekto rengimo metu specialistų vertinimų ir išvadų negauta.
12. Įstatymo projekto autorius ar autorių grupė, įstatymo projekto iniciatoriai: institucija, asmenys ar piliečių įgalioti atstovai 

Įstatymo projektą parengė Lietuvos Respublikos aplinkos ministerija.
13. Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant reikšminius žodžius pagal Europos žodyną Eurovoc

Reikšminiai įstatymo projekto žodžiai: „teritorijų planavimas“.
14. Kiti, iniciatorių nuomone, reikalingi pagrindimai ir paaiškinimai

Nėra.
